Gullstein

Gullstein var kommunesenteret i tidligere Tustna kommune frem til den ble slått sammen med Aure kommune 1. januar 2006. Stedet ligger nord på øya Tustna ved Sålåsundet. norgeskart.no

Det ble etter sammenslåingen etablert servicekontor på Gullstein for å ivareta en del av de kommunale servicefunksjonene for innbyggerne i den tidligere kommunen. Foruten servicekontoret har kommunen sykehjem på stedet, det er også eldreboliger i nærheten. Det ene av kirkebyggene på Tustna, Gullstein kirke, ligger plassert her.

Fra Gullstein går broen Soleimsundbrua over Sålåsundet (Soleimsundet) til øya Stabblandet, den er en del av fylkesvei 680 som går gjennom kommunen. Broen ble åpnet 1. juli 1978, før dette var det fergeforbindelse mellom de to øyene. Fylkesvei 680 går på nordsiden av Tustna mellom Gullstein og Tømmervåg; det er alternativ rute langs fylkesvei 370 på sørsiden av øya.norgeskart.no

 Referanser 

Kategori:Bosetninger i Aure
Kategori:Tidligere fergesteder i Møre og Romsdal